Ураган (РСЗА)

**9К57 «Ураган»** — савецкая рэактыўная сістэма залпавага агню (РСЗА) калібра 220 міліметраў.

Комплекс быў прыняты на ўзбраенне ў 1975 годзе. Галоўны канструктар сістэмы — А. М. Ганічаў, галоўны канструктар баявой машыны — Ю. М. Калачнікаў. Баявая і транспартная машыны базуюцца на дапрацаваных шасі грузавога аўтамабіля ЗІЛ-135ЛМ. Колькасць снарадаў у залпе адной баявой машыны — 16 штук. Час залпу з адной баявой машыны — 20 секунд. Маса баявой машыны — 20 тон, рэактыўнага снарада — 280 кг. Разлік баявой машыны — 4 чалавекі. Ва Узброеных Сілах СССР РСЗА «Ураган» стаялі на ўзбраенні «рэактыўных артылерыйскіх палкоў» акругаў, артылерыйскіх дывізій і агульнавайсковых армій.

Ва Узброеных Сілах Расіі РСЗА «Ураган» стаяць на ўзбраенні артылерыйскіх брыгад агульнавайсковых армій і артылерыйскіх палкоў дывізій. У кожным па 1 рэактыўным артылерыйскім дывізіёне (8 адзінак).

## Прызначэнне 
Сістэма прызначана для паражэння розных цэлей:
* адкрытай і накрытай жывой сілы;
* небраніраванай, лёгкабраніраванай і браніраванай тэхнікі мотапяхотных і танкавых рот;
* артылерыйскіх падраздзяленняў;
* тактычных ракет;
* зенітных комплексаў;
* верталётаў на стаянках;
* камандных пунктаў;
* вузлоў сувязі;
* аб’ектаў ваенна-прамысловай інфраструктуры.

## Варыянты 
* **9К57 «Ураган»**: базавы варыянт на шасі ЗІЛ-135ЛМ.
* **9К512 «Ураган-1М»**: баявая і транспартна-зараджальная машына сістэмы «Ураган-1М» выканана на базе шасі МЗКЦ-7930 «Астролаг». Баявая машына здольная весці стральбу рэактыўнымі снарадамі як ад 220-мм сістэм 9К57 «Ураган», так і ад 300-мм сістэм 9К58 «Смерч».
* **Бастыён-03**: распрацоўка ўкраінскай кампаніі АўтаКрАЗ, прадстаўленая ў 2010. Баявая частка 9К57 «Ураган» усталяваная на шасі КрАЗ-6322РА.
* **Ураган-М** — беларуская мадэрнізацыя на шасі МАЗ-6317-05. Уключае ў сябе СПУ 9П140МБ і ТЗМ 9Т452 МБ.

## Боепрыпасы 
## Аператары 
*  Ангола — невядомая колькасць мадэрнізаваных у Беларусі «Ураган-М», станам на 2023 год
*  Беларусь — 36 9П140 «Ураган», па стане на 2019 год
*  Гвінея — 3 9П140 «Ураган», па стане на 2019 год, усяго пастаўлена 4 РСЗА «Ураган»
*  Кіргізія — 6 9П140 «Ураган», па стане на 2019 год
*  Малдова — 11 9П140, па стане на 2019 год
*  Расія — 900 9П140 «Ураган», з іх 700 на захоўванні, па стане на 2019 год
*  Сірыя — некаторая колькасць 9П140 «Ураган», па стане на 2019 год
*  Туркменістан — 60 9П140 «Ураган», па стане на 2019 год, па звестках ААТ «Мотавіліхінскія заводы» пастаўлена ўсяго 54 РСЗА «Ураган», усяго пастаўлена 139 РСЗА «Ураган»
*  — 9 9П140 «Ураган», па стане на 2019 год. Пастаўленыя ў 2007 годзе з Беларусі
;Былыя аператары
*  Афганістан — некаторая колькасць 9П140, па стане на 2010 год, усяго пастаўлена 18 РСЗА «Ураган»
*  Ірак — усяго пастаўлена 24 РСЗА «Ураган».

## Баявое прымяненне 
 з РСЗА «Ураган» на Тоцкім палігоне. 23 жніўня 2018 года.]]
РСЗА 9К57 шырока выкарыстоўвалася ў баявых дзеяннях у Афганістане.

Ужывалася расійскімі ўзброенымі сіламі, пры падтрымцы сіл Паўночнага альянсу, у Афганістане ў 1993—1998 гг, а таксама падчас першай і другой войнаў у Чачні.

«Ураганы» шырока ўжываліся ў ходзе канфлікту на ўсходзе Украіны як украінскай арміяй, так і паўстанцамі. У далейшым таксама сістэма ўжывалася пры ўварванні Расіі ва Украіну.

РСЗА 9К57 ужывалася Сірыйскай Арабскай арміяй падчас грамадзянскай вайны ў Сірыі (напрыклад, пры вызваленні Пальміры). Таксама, па некаторых звестках, «Ураган» выкарыстоўвалі расійскія ўзброеныя сілы.

## Выявы 

Файл:9T452 Uragan.jpg|Транспартна-зараджаючая машына 9T452 РСЗА 9К57 «Ураган»
Файл:9K57_Uragan_2.jpg
Файл:9P140MB Uragan (Belarusian upgrade).jpg|Беларуская мадэрнізацыя СПУ 9П140МБ на шасі МАЗ-631705 на выставе Milex-2019. 17 мая 2019 года.
File:Milex 2019 exposition (Minsk, Belarus) — Выставка Milex 2019 (Минск, Беларусь) - 00012.jpg|ТЗМ 9Т452 МБ на шасі МАЗ-631705 на выставе Milex-2019. 17 мая 2019 года.

## Заўвагі 
## Крыніцы 
## Літаратура 
* Феськов В. И., Голиков В. И., Калашников К. А., Слугин С. А. Вооружённые Силы СССР после Второй мировой войны: от Красной Армии к Советской. Часть 1: Сухопутные войска. — Томск: Издательство Томского университета, 2013. — 640 p. — ISBN 978-5-89503-530-6.

## Спасылкі 
* Видеоподборка запусков на YouTube
* 

Катэгорыя:Артылерыя калібра 220 мм
Катэгорыя:Рэактыўныя сістэмы залпавага агню
Катэгорыя:З’явіліся ў 1975 годзе
Катэгорыя:Рэактыўныя сістэмы залпавага агню Расіі